Hvor gammel skal hvalpen være for at komme på et hvalpehold?
Jeg anbefaler tidligst at starte til hundetræning på hold, når hvalpen er ca. 10 uger gammel. De første uger efter hvalpens ankomst skal den falde til hos sin nye familie og lære den at kende og udforske og vænne sig til sit nye hjem og måske det tilhørende nærområde. Det er rigeligt til en start. Jeg opretter af samme årsag ikke hvalpemotivationshold. Først efter det tidspunkt er den klar til at tage næste skridt ud i verden og starte til f.eks. hundetræning i Charlottenlund. Jeg kommer meget gerne på hvalpebesøg, inden hvalpen er blevet 10 uger gammel.